2018. gada 27. novembrī Noteikumi Nr. 740

Rīgā (prot. Nr. 56 4. §)

**Grozījumi Ministru kabineta 2010. gada 27. aprīļa noteikumos Nr. 405 "Latvijas valsts karoga likuma piemērošanas noteikumi"**

Izdoti saskaņā ar

Latvijas valsts karoga likuma

21.1 panta piekto daļu un

22. panta pirmās daļas

1., 1.1, 1.2, 2., 4. un 5. punktu

1. Izdarīt Ministru kabineta 2010. gada 27. aprīļa noteikumos Nr. 405 "Latvijas valsts karoga likuma piemērošanas noteikumi" (Latvijas Vēstnesis, 2010, 69. nr.) šādus grozījumus:

1.1. izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar [Latvijas valsts karoga likuma](https://likumi.lv/ta/id/283024-muitas-likums) 21.1 panta piekto daļu un [22](https://likumi.lv/ta/id/283024-muitas-likums#p6). panta pirmās daļas 1., 1.1, 1.2, 2., 4. un 5. punktu";

1.2. izteikt 1. punktu šādā redakcijā:

"1. Noteikumi nosaka:

1.1. Latvijas valsts karoga un Latvijas valsts karoga vimpeļa izgatavošanas prasības, kā arī Latvijas valsts karoga, Latvijas valsts karoga vimpeļa un Latvijas valsts karoga attēla toņus atbilstoši materiālam un tehnikai;

1.2. Latvijas valsts karoga un Latvijas valsts karoga vimpeļa pacelšanas un izvietošanas laiku, augstumu un lietošanas kārtību, kā arī karoga kāta un masta izgatavošanas un noformēšanas kārtību;

1.3. gadījumus, kādos Latvijas valsts karogu lieto kopā ar citas valsts vai starptautiskas publiskas organizācijas karogu, kā arī to lietošanas kārtību;

1.4. Latvijas valsts karoga sēru noformējumam nepieciešamās sēru lentes auduma krāsas toņa kodu un citus tehniskos parametrus;

1.5. Latvijas valsts karoga pastāvīgas novietošanas un uzturēšanas kārtību robežšķērsošanas vietās un vietās, kur valsts galvenie autoceļi šķērso iekšējo robežu, kā arī Latvijas valsts karoga pastāvīgai novietošanai un uzturēšanai nepieciešamo teritoriju un tās uzturēšanas kārtību;

1.6. kārtību, kādā Patērētāju tiesību aizsardzības centrs novērtē Latvijas valsts karoga atbilstību Latvijas valsts karoga likuma un šo noteikumu prasībām, tai skaitā veic pārbaudei nepieciešamo paraugu izņemšanu, ekspertīžu organizēšanu, kā arī kārtību, kādā tiek segti ar ekspertīzes veikšanu saistītie izdevumi.";

1.3. izteikt 2.3. apakšpunktu šādā redakcijā:

"2.3. robežšķērsošanas vietās;";

1.4. papildināt noteikumus ar 2.3.1 apakšpunktu šādā redakcijā:

"2.3.1 vietās, kur valsts galvenie autoceļi šķērso iekšējo robežu;";

1.5. izteikt 18. punktu šādā redakcijā:

"18. Ja Latvijas valsts karogu izgatavo no auduma, tam jāatbilst šādām prasībām:

18.1. karmīnsarkanā auduma krāsa atbilst *Pantone Textile Colour System 19-1629 TPX* vai *19-1629 TC* krāsas kodam;

18.2. auduma virsmas blīvums ir ne mazāks par 110 g/m2;

18.3. auduma biezums ir ne mazāks par 0,29 mm;

18.4. auduma krāsojuma noturība pret berzi ir ne mazāka par ceturto klasi, bet pret gaismu – ne mazāka par sesto klasi;

18.5. audums ir grūti uzliesmojošs vai liesmu slāpējošs, un tā aizdegšanās laiks ir ilgāks par 10 sekundēm;

18.6. auduma gaismas necaurlaidības koeficients ir robežās no 6 līdz 7 (60–70 %);

18.7. audums apdrukāts ar sublimācijas metodi vai arī abpusēji apdrukāts.";

1.6. papildināt noteikumus ar 18.1 un 18.2 punktu šādā redakcijā:

"18.1 Ja Latvijas valsts karoga sēru noformējumā tiek lietota sēru lente, tās auduma melnajai krāsai jāatbilst *Pantone Black* krāsas kodam, lentes audums nedrīkst būt caurspīdīgs, auduma biezums ir 140 g/m2 un platums ir 1/20 no karoga platuma.

18.2 Ja Latvijas valsts karoga vimpeli izgatavo no auduma, tā karmīnsarkanajai krāsai jāatbilst šo noteikumu 18.1. apakšpunktā minētajam krāsas kodam.";

1.7. papildināt noteikumus ar 28.1 punktu šādā redakcijā:

"28.1 Par karoga pastāvīgu novietošanu vietās, kur valsts galvenie autoceļi šķērso iekšējo robežu, ir atbildīga valsts akciju sabiedrība "Latvijas Valsts ceļi", bet par karoga un tam piegulošās teritorijas uzturēšanu – valsts akciju sabiedrība "Latvijas autoceļu uzturētājs".";

1.8. izteikt 30. punktu šādā redakcijā:

"30. Šo noteikumu ievērošanu uzrauga pašvaldības, izņemot izplatīšanai tirgū paredzēta no auduma izgatavota Latvijas valsts karoga un Latvijas valsts karoga vimpeļa atbilstību šo noteikumu 18. un 18.2 punktā minētajām prasībām. Minēto prasību ievērošanu uzrauga Patērētāju tiesību aizsardzības centrs.";

1.9. papildināt noteikumus ar VI1 nodaļu šādā redakcijā:

**"VI.1 Latvijas valsts karoga un Latvijas valsts karoga vimpeļa atbilstības novērtēšana**

30.1 Piedāvājot tirgū no auduma izgatavotu Latvijas valsts karogu vai Latvijas valsts karoga vimpeli, ražotājam, tā pilnvarotajam pārstāvim vai importētājam ir pienākums nodrošināt šo noteikumu 18. un 18.2 punktā minēto prasību izpildi. Izplatītājam ir pienākums pārliecināties, ka ražotājs, tā pilnvarotais pārstāvis vai importētājs ir nodrošinājis minēto prasību izpildi.

30.2 Ražotājam, tā pilnvarotajam pārstāvim vai importētājam pēc tirgus uzraudzības iestādes pieprasījuma ir pienākums dokumentāri pierādīt, ka no auduma izgatavotais Latvijas valsts karogs vai Latvijas valsts karoga vimpelis atbilst šo noteikumu prasībām.

30.3 Patērētāju tiesību aizsardzības centrs ir tiesīgs izņemt paraugus un organizēt ekspertīzi, kā arī aizliegt Latvijas valsts karoga vai Latvijas valsts karoga vimpeļa piegādi, piedāvāšanu iegādei vai izstādīšanu apskatei uz laiku, kas nepieciešams ekspertīzei.

30.4 Izdevumus par Latvijas valsts karoga vai Latvijas valsts karoga vimpeļa ekspertīzi sedz Patērētāju tiesību aizsardzības centrs.

30.5 Ja ekspertīze apstiprina, ka Latvijas valsts karogs vai Latvijas valsts karoga vimpelis neatbilst šo noteikumu prasībām, izdevumus par ekspertīzi atlīdzina:

30.5 1. ražotājs, tā pilnvarotais pārstāvis vai importētājs, kurš pirmais piedāvājis tirgū neatbilstošu preci;

30.5 2. izplatītājs, kurš pirmais piegādājis tirgū neatbilstošu preci, ja ražotājs, tā pilnvarotais pārstāvis vai importētājs nav reģistrēts Latvijā.

30.6 Izdevumi atlīdzināmi piecu darbdienu laikā pēc izdevumus apliecinoša dokumenta saņemšanas dienas. Ja attiecīgā persona atsakās segt izdevumus, Patērētāju tiesību aizsardzības centrs tos piedzen Civilprocesa likumā noteiktajā kārtībā.

30.7 Latvijas valsts karoga un Latvijas valsts karoga vimpeļa atbilstību šo noteikumu 18. un 18.2punktā minētajām prasībām nosaka saskaņā ar piemērojamiem standartiem vai citām līdzvērtīgām tehniskajām specifikācijām (risinājumiem), ar kurām tiks nodrošināta minēto prasību izpilde.

30.8 Ekonomikas ministrija iesaka nacionālajai standartizācijas institūcijai tos Latvijas nacionālos standartus, kurus var piemērot šo noteikumu prasību izpildei, un nacionālā standartizācijas institūcija publicē attiecīgo standartu sarakstu savā tīmekļvietnē."

2. Noteikumi stājas spēkā 2019. gada 1. janvārī.

Ministru prezidenta vietā –

finanšu ministre Dana Reizniece-Ozola

Ārlietu ministrs Edgars Rinkēvičs